**Ochiul Domnului**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ochiul Domnului

Mai priveam spre cerul nopţii

plin de nori, întunecat,

ş-am văzut ce niciodată

pân-atunci nu mi-a fost dat.

Ochiul Domnului priveşte

înspre globul pământesc,

ca să vadă muritorii

ce acum se odihnesc.

Luna e a Lui pupilă,

dilatată de extaz,

aurie şi frumoasă

îmbrăcată în atlas;

irisul - halou ceresc

– un căprui cu mov electric

şi reflexe de turcoaze,

contrastând acum feeric

cu albastrul cenuşiu

al oceanului pustiu.

Norii – nişte văluri negre

– trec în goană, alergând,

dar nici unul nu umbreşte

„Ochiul Domnului” arzând.

Fenomenu-i cunoscut:

prevesteşte că furtuna

- în oceane şi în mări

– va produce multe valuri

şi în lume mari schimbări.

De Sf. Ion, Vasile şi Gavril, 30.01.2007 – orele 18,10-19,45